ตำบลบางกุ้ง (อำเภอบางคนที)

บางกุ้ง เป็นตำบลในอำเภอบางคนที จังหวัดสมุทรสงคราม เดิมมีฐานะเป็นองค์การบริหารส่วนตำบล วันที่ 25 ธันวาคม พ.ศ. 2539 ก่อนที่จะยุบรวมและอยู่ในความดูแลขององค์การบริหารส่วนตำบลโรงหีบ ตั้งแต่ปี พ.ศ. 2547 วันที่ 15 กันยายน พ.ศ. 2547 เป็นที่ตั้งของวัดบางกุ้ง ที่มีโบสถ์ปรกโพธิ์เป็น 1 ในสถานที่ท่องเที่ยวแนะนำของประเทศไทย และค่ายบางกุ้ง สร้างไว้เพื่อเป็นอนุสรณ์จากการสู้รบ

 ที่ตั้งและอาณาเขต 
ตำบลบางกุ้งมีอาณาเขตติดต่อกับเขตการปกครองข้างเคียงดังต่อไปนี้ วันที่ 5 มีนาคม พ.ศ. 2540

 ทิศเหนือ ติดต่อกับตำบลโรงหีบ
 ทิศตะวันออก ติดต่อกับตำบลกระดังงา ตำบลบางพรม และตำบลบางช้าง (อำเภออัมพวา)
 ทิศใต้ ติดต่อกับตำบลแควอ้อม (อำเภออัมพวา)
 ทิศตะวันตก ติดต่อกับตำบลบางสะแก

 ประวัติ 
พื้นที่เดิมมีฐานะเป็น 2 ตำบล คือ ตำบลไทรโยค กับตำบลวัดโบสถ์ อยู่ในเขตอำเภอสี่หมื่น (อำเภอบางคณฑี) มณฑลราชบุรี ตั้งเป็นตำบลตั้งแต่ พ.ศ. 2440 วันที่ 11 ธันวาคม พ.ศ. 2464 วันที่ 5 ตุลาคม พ.ศ. 2467 พ.ศ. 2483 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย ตำบลไทรโยคและตำบลวัดโบสถ์ที่มีพื้นที่ขนาดเล็ก จึงให้ยุบรวมกันและตั้งเป็นตำบลใหม่ โดยให้มีชื่อว่า "บางกุ้ง" วันที่ 6 สิงหาคม พ.ศ. 2483 โดยอิงตามความสำคัญทางประวัติศาสตร์ของพื้นที่ เนื่องจากเป็นที่ตั้งของค่ายบางกุ้ง ซึ่งเป็นค่ายทหารสมัยสมเด็จพระที่นั่งสุริยาศน์อมรินทร์ และวัดบางกุ้ง ที่เป็นวัดเก่าแก่มีจุดเด่นที่พระอุโบสถ เป็นโบสถ์เก่าแก่ถูกปกคลุมทั้งอาคารด้วยรากของต้นโพธิ์ ต้นกร่าง ต้นไกร 

พื้นที่ได้จัดตั้งขึ้นเป็นสภาตำบลในปี พ.ศ. 2517 วันที่ 22 พฤษภาคม พ.ศ. 2517 และตั้งขึ้นเป็นองค์การบริหารส่วนตำบลในปี พ.ศ. 2539 ก่อนที่กระทรวงมหาดไทยพิจารณาให้องค์การฯ ที่มีประชากร 1,677 คนและ 383 ครัวเรือน (ณ เดือนธันวาคม 2546) ไม่ผ่านเกณฑ์ด้านประชากรและรายได้ จึงให้ยุบรวมเข้ากับองค์การบริหารส่วนตำบลโรงหีบ

 การปกครองส่วนภูมิภาค 

 การปกครองส่วนภูมิภาค 
ตำบลบางกุ้งแบ่งพื้นที่การปกครองออกเป็น 7 หมู่บ้าน ได้แก่
 หมู่ที่ 1 บ้านคลองวัดกลางเหนือ
 หมู่ที่ 2 บ้านวัดกลางใต้
 หมู่ที่ 3 บ้านคลองวัดตรี
 หมู่ที่ 4 บ้านค่าย
 หมู่ที่ 5 บ้านวัดโบสถ์
 หมู่ที่ 6 บ้านบางน้ำผึ้ง
 หมู่ที่ 7 บ้านสวนหมาก

 อ้างอิง 

บางกุ้ง